tomron87/hebrew-wikipedia-sentences-corpus huggingface dataset:
לאחר מכן, מכיוון שאינו יודע מה לעשות, מחליט גד לחזור לבצר, אך הכוחות העתיקים שמגנים על האי מפני כוחות אופל לא מאפשרים לו להיכנס, שכן הצל כבר כרוך בעקבותיו, והוא נאלץ לפנות לנמל אחר, על האי אוסקיל.
שם תוקף אותו הצל בפעם השנייה.
הצל קורא בשמו האמיתי - גד - ומכניע אותו, ורק ברגע האחרון בורח גד למצודה גדולה, חצר המלכות של הטרנון, שנדמית לו כמקום מבטחים.
הקוסם הצעיר מגלה כי במצודה שוכן כוח קדמון שנקרא אבן הטרנון.
הכוח שבאבן כמעט משעבד אותו לרצונו, והוא נמלט בעור שיניו בצורת נץ, וחוזר אינסטינקטיבית לנקודת ההתחלה, אל מורהו הראשון, אוגיון, שמייעץ לו להפסיק לברוח ולהתחיל לרדוף אחר הצל.
כך יוצא גד למרדף אחרי הצל אל סוף העולם.
במהלך המסע נפגש גד עם בקיה, שמצטרף אליו למסע.
הם מדרימים עוד ועוד, עד האי האחרון ומעבר לו, שם נאבק גד בצל בפעם האחרונה.
במאבק הסופי, מבין גד ששמו האמיתי של הצל הוא שמו שלו, גד, ושהצל הוא בעצם חלק ממנו.
שניהם אומרים בו זמנית את השם "גד", ומתאחדים לישות אחת.
בכך לא ניצח גד את הצל, ולא נוצח על ידו, אלא התאחד עמו.
כדרכה של הסופרת לה-גווין, שמרבית ספריה מתכתבים עם רעיונות פסיכולוגיים, סוציולוגיים, ופילוסופיים, הספר מושפע מרעיונותיו של הפסיכיאטר קרל גוסטב יונג בדבר תפקידו של 'צד הצל' במבנה האישיות, ותהליך ההתמודדות וההכלה שלו.
המסע אותו עובר גד במאבקו כנגד הרוע, הוא בראש ובראשונה מסע להתמודדות עם הרוע הפנימי שבו, המקבל את תצורתו הספרותית של 'הצל', אשר נוצר מתוך ההיבריס של גד הצעיר, ולאחר מכן רודף אותו, נרדף על ידו, ולבסוף - מוכל בו, כשהוא קורא לו בשמו-שלו ומתאחד עימו.
הספר "הקוסם מארץ ים" הוא הספר הראשון מתוך טרילוגיית ארץ ים: "הקברים של אטואן" ו-"החוף הרחוק ביותר" שממשיכים לספר את סיפורו של גד, ומתארים את קורותיו לאחר שהפך לרב-מג של כל איי העולם.
בשנת 1991 הוסיפה לה-גווין ספר נוסף בטרילוגיה בשם "טהאנו", ובשנת 2001 נוספו לו שני המשכים נוספים בשם "הרוח האחרת" ואוסף הסיפורים "אגדות מארץ ים".
הקוסם מארץ עוץ (ביפנית: オズの魔法使い, באנגלית: The Wonderful Wizard of Oz) היא סדרת אנימה יפנית המבוססת על ארבעה מסדרת ספרי עוץ המקוריים מאת ליימן פרנק באום ומרחיבה מעבר לסיפור המקורי כולל את ההתרחשויות אשר קרו לאחר שדורותי עזבה את ארץ עוץ.
הסדרה בת ה-52 פרקים שודרה במקור ברשת הטלוויזיה היפנית TV Tokyo בשנים 1986–1987. הסדרה הייתה העיבוד האחרון של הקוסם מארץ עוץ לפני שפג תוקפן של זכויות היוצרים על הספר בשנת 1989 והוא נכנס לרשות הציבור.
בשנת 1987 נרכשו זכויות השידור של הגרסה האנגלית לסדרה על ידי רשת HBO האמריקנית.
את הדיבוב באנגלית הפיקה חברת סינאר (Cinar) הקנדית.
בשנות השמונים, הסדרה שודרה בארצות הברית במלואה ברשת HBO.
פרקי הסדרה נערכו מחדש ונמכרים מאז בגרסת ארבעה סרטי DVD.
בגרסת הסרטים, חלקים נרחבים מהעלילה המקורית הושמטו בניסיון להפוך את עלילת הסדרה שתהיה מקבילה ככל האפשר לתוכן הספרים.
באוגוסט 2017, יצאה לשוק בארצות הברית הגרסה המקורית והמלאה של הסדרה ב-DVD וב-Blu-Ray באיכות DVD.
בישראל הסדרה שודרה בטלוויזיה החינוכית, בדיבוב לעברית, בשנים 1988–1989 ומאז, בשידורים חוזרים.
את שיר הפתיחה של הסדרה בגרסתה העברית ביצעה אילנית.
עלילת הסדרה מבוססת באופן רופף על ארבעה מהספרים בסדרת ספרי עוץ מאת ליימן פרנק באום.
החלק הראשון של הסדרה מבוסס על עלילת ספר עוץ הראשון בסדרה, "הקוסם מארץ עוץ".
העלילה עוקבת אחר הרפתקאותיה של דורותי, ילדה יתומה שחיה בערבות האפורות של קנזס יחד עם דודתה אמי, הדוד הנרי וכלבה טוטו.
יום אחד, כאשר הדוד והדודה משאירים אותה לבד בחווה, מתרחשת סופת טורנדו אשר עוקרת את בית החווה מיסודותיו ונושאת עימה את דורותי וטוטו אל "ארץ האוזנקים" שבארץ עוץ.
בארץ עוץ דורותי פוגשת את הקוסמת הטובה מהצפון אשר מבשרת לה כי ביתה נחת מהשמיים ישירות על המכשפה המרשעת מהמזרח ומחץ אותה למוות.
כמו כן היא מסבירה לה שבעקבות מותה של המכשפה, דורותי למעשה שחררה את האוזניקים מעבדות.
היא גם מסבירה לה שהאדם היחיד בארץ עוץ אשר יהיה מסוגל לסייע לה לחזור לביתה בקנזס הוא הקוסם מארץ עוץ, אשר נמצא בעיר הברקת.
בעקבות כך דורותי מקבלת את נעלי הקסם של המכשפה המרשעת מהמזרח ויוצאת לדרך לאורך דרך האבנים הצהובות, בדרכה אל הקוסם.
לאורך הדרך דורותי נתקלת בשלושה חברים שונים המצטרפים אליה במסע אל הקוסם - דחליל עשוי קש שמשאלתו היא לקבל מוח, איש פח אשר עשוי כולו פח שמשאלתו היא לקבל לב, ואריה פחדן שמשאלתו היא לקבל אומץ.
השלושה מקווים גם הם שהקוסם יוכל למלא את משאלותיהם.
המכשול הראשון בו נתקלת החבורה הוא תהום עמוקה אותה הם נאלצים לעבור בטרם מפלצות המכונות "דובנמרים" יתפסו אותם.
כחלק מתוכנית אותה הוגה הדחליל, האריה והדחליל מסיטים את תשומת לבם של הדובנמרים בעוד איש הפח חוטב עץ אשר מאפשר לחבורה לחצות את התהום בשלום.
לאחר שהצליחו לחמוק מהדובנמרים מוצא עצמו הדחליל תקוע על רפסודה בנחל גועש לאחר שתוכניתו השתבשה בעוד שהוא נסחף הרחק מדרך האבנים הצהובות, אך למזלו חסידה מצילה אותו.
בהמשך עוברת החבורה דרך שדה פרג קטלני אשר גורם לדורותי, לטוטו ולאריה להיכנס לתדרמת עמוקה, אך למזלם הם מצליחים לבסוף לצאת משדה הפרג לאחר שמלכת עכברי השדה ונתיניה מחליטים לסייע לחבורה משום שאיש הפח והדחליל הצילו את חייה של מלכת עכברי השדה מחתול בר.
הם מגיעים למחרת לעיר הברקת, ומקבלים רשות להיכנס בשערי העיר הודות לנשיקת הקסם של המכשפה הטובה מהצפון על מצחה של דורותי.
לאחר שהם נכנסים בשערי עיר הברקת, הם מבקשים לפגוש את הקוסם מארץ עוץ.
הקוסם מסכים להיפגש עמם, אחד אחד, במסדרון חשוך כאשר דמותו של הקוסם משתנה בכל מפגש – הוא פוגש את דורותי כראש ענק, את הדחליל כמלאכית עדינה, את איש הפח כחיה אימתנית, ואת האריה בתור כדור אש.
הוא אומר לכל אחד מהם שהוא מתכוון לעזור להגשים את משאלותיהם אך ורק אם הם קודם לכן יהרגו את המכשפה המרשעת מן המערב.
בעקבות כך, החבורה יוצאת לדרך לעבר ארץ המערב במטרה להרוג את המכשפה המרשעת מן המערב.
באותה העת המכשפה המרשעת מן המערב משקיעה את כל מרצה בהקמת ארמון חדש לעצמה בעזרת עבדיה העבדוקים, אשר ממנו היא מתכוונת בהמשך להוביל את הכיבוש של ארץ עוץ כולה.
לאחר שהמכשפה חשה שהחבורה מתקרבת אל הארמון היא מצליחה לאמת זאת באמצעות מראת הקסם שלה, ובעקבות כן היא שולחת זאבים, עורבים וצבא חיילים על מנת שהם ילכדו את החבורה.
החבורה מצליחה להביס את כל אותם האויבים וממשיכה בדרכה אל הארמון של המכשפה המרשעת מן המערב.
בהמשך הם נתקלים בעבדוק זקן, אשר שימש בעבר כראש העיר של העבדוקים.
הוא מספק להם מעדכן אותם על כוונותיה של המכשפה המרשעת מן המערב.
המכשפה משתמשת בהמשך בפקודה האחרונה שנותרה לה מכובע קסם זהוב המעניק לה שליטה על קופים מעופפים שנתונים למרותה המכונים "הקופים המכונפים".
המכשפה מצווה על הקופים המכונפים ללכוד את האריה ולחסל את יתר חברי הקבוצה.
כאשר הם מתקרבים לטירה של המכשפה, הקופים המכונפים תוקפים אותם, מצליחים לפרק ולרוקן את גופו של הדחליל מקש, ולהפיל את איש הפח מגובה רב ובעקבות כך לפרק גם אותו לגורמים.
עם זאת, בשל ההגנה שמעניקה לה נשיקת הקסם של המכשפה הטובה מהצפון, הקופים המכונפים אינם מסוגלים לפגוע בדורותי או בטוטו.
כתוצאה מכך, המכשפה נאלצת לקחת את דורותי וטוטו בשבי יחד עם האריה.
המכשפה כולאת את האריה בכלוב במטרה להשתמש בו בהמשך על מנת שיישא אותה במרכבה שלה.
המכשפה, שחפצה בנעלי הקסם של דורותי, חוששת להתעמת ישירות עם דורותי בשל נשיקת הקסם של המכשפה הטובה מהצפון על מצחה של דורותי, ובשל כך היא מחליטה להחזיק בדורותי בתור המשרתת האישית שלה בעוד שהיא מנסה באופן הדרגתי ובעורמה לנסות לגנוב את נעלי הקסם של דורותי ממנה.
בסופו של דבר, דורותי מתעלה על המכשפה כאשר היא שופכת עליה כד מים גדול, וכתוצאה מכך המכשפה מתמוססת לחלוטין.
לאחר שהעבדוקים, אשר החליטו כי מעתה ואילך שמם יהיה "חופשוקים", משוחררים מעבדות, הם מחליטים לסייע לתקן את איש הפח והדחליל.
עם זאת, כאשר החבורה עושה את דרכה חזרה לעיר הברקת, הם הולכים לאיבוד לאורך הדרך ונאלצים להיאבק בעכביש ענק.
לאחר שהם משתמשים בכובע הקסמים המוזהב, הקופים המכונפים נחלצים לעזרתם, מחלצים אותם ומביאים אותם משם היישר לעיר הברקת.
בעיר הברקת החבורה דורשת להיפגש עם הקוסם אשר להפתעתם מסרב להיפגש עימם ולהגשים את משאלותיהם, ומבקש מהם שהם יחזרו לבקר אותו במועד אחר.
טוטו חושף לבסוף את מקום מחבואו הסודי של הקוסם, המתגלה כאדם רגיל שמתוודה בפניהם כי הוא הגיע במקור לארץ עוץ מנברסקה שבארצות הברית לאחר שהכדור הפורח שלו נסחף לארץ עוץ בטעות, וכי הוא החליט להעמיד פנים שהוא קוסם רב עוצמה על מנת להרתיע את המכשפות מהשתלטות על ארץ עוץ כולה.
אף על פי כן, הקוסם מיידע את החבורה כי בדחליל, באיש הפח, ובאריה היו טמונות כל העת התכונות שהם חתרו לקבל מהקוסם, ובעקבות כך הוא מעניק להם מתנות המסמלות את הגשמת משאלותיהם.
עם זאת, הקוסם מציין שהוא לא בטוח כיצד יוכל לסייע לדורותי לחזור לקנזס.
הדחליל מציע שדורותי תשתמש בכדור הפורח של הקוסם על מנת לחזור לקנזס.
הקוסם מסכים להצעה, ומציין שהוא יצטרף אל דורותי משום שמאס בחיים בארץ עוץ.
לפני עזיבתם, הקוסם ממנה את הדחליל כשליט של עיר הברקת.
לרוע מזלה של דורותי, בעת ההמראה של הכדור הפורח טוטו קופץ החוצה מהכדור הפורח לאחר שהוא מחליט ברגע האחרון לרדוף אחרי עכבר.
בעקבות כך דורותי יוצאת מיד בעקבותיו בתקווה שהיא תצליח להשיבו אל הכדור הפורח לפני שהוא ימריא.
בעשותה כן היא מפספסת את ההזדמנות שלה לחזור הביתה לקנזס.
נחושה למצוא דרך אחרת לחזור לקנזס, דורותי וחבריה מחליטים לזמן שוב את הקופים המכונפים על מנת לבקש מהם שהם יחזירו את דורותי לקנזס, אך הם מיידעים אותם כי הם אינם מסוגלים לחצות את גבולות ארץ עוץ.
בעקבות כך החבורה מחליטה לללכת לארץ הדרום אל גלינדה, הקוסמת הטובה מהדרום, בתקווה שהיא תוכל לעזור לדורותי.
בדרכם אל גלינדה הם נאלצים לעבור בארץ החרסינה העדינה אשר עשויה כולה מחרסינה, כולל האנשים והחיות החיים בה.
כמו כן הם נאלצים לעבור בארץ הקפצוצים האימתניים ולחצות מערות תת-קרקעיות בהן מתגוררים גמדים המכונים "המערונים".
לבסוף החבורה מגיעה לארמון של גלינדה אשר מסכימה להיפגש עימם.
גלינדה, האדיבה והאכפתית, מחליטה לסייע לדורותי ולטוטו לחזור הביתה לקנזס.
לפני שהיא מסייעת לדורותי גלינדה ממנה את הדחליל לשליט החדש של עיר הברקת, את איש הפח לשליט החדש של החופשוקים ואת האריה למלך חיות היער.
גלינדה מיידעת את דורותי כי מאז יומה הראשון של דורותי בארץ עוץ הייתה לה את היכולת לחזור באופן מיידי חזרה לביתה שבטקסס באמצעות נעלי הקסם - הדבר מתאפשר בקלות על ידי הקשת עקבי הנעליים שלוש פעמים כאשר בעקבות כך נעלי הקסם מסוגלות להגשים כל משאלה שמבקשים.
לאחר שדורותי נפרדת מחבריה היא מקישה בעקבי נעלי הקסם שלוש פעמים, מבקשת לחזור לביתה שבקנזסס, והיא משוגרת באופן מיידי חזרה לחווה בקנזס שם היא פוגשת בדודה אמי ובדוד הנרי.
החלק השני של הסדרה מבוסס על הספר "ארץ עוץ המופלאה".
הדודה אמי והדוד הנרי מסיימים לבנות את בית החווה החדש שלהם (לאחר שביתם הקודם נלקח לארץ עוץ על ידי סופת הציקלון) כאשר טוטו ודורותי מופיעים לפתע.
דורותי מספרת להם על הרפתקאותיה בארץ עוץ.
על אף שהדוד הנרי והדודה אמי מתקשים להאמין לסיפוריה הפנטסטיים, הם שמחים מאוד על כך שדורותי חזרה לחייהם בריאה ושלמה.
דורתי מנסה לאתר את אחת מנעלי הקסם אשר הלכה לאיבוד כאשר היא חזרה לקנזס, אך היא לא מצליחה למצוא את הנעל בשום מקום.
בהמשך המשפחה יוצאת לקניות בעיירה סמוכה שם הם נתקלים במקרה בקוסם מארץ עוץ, אשר חזר לעבוד בקרקס.
הדודה אמי מוצאת בסופו של דבר את הנעל החסרה, ובהתלהבות ובאופן מאוד בלתי-זהיר, דורותי משתמשת בנעלי הקסם על מנת לחזור לארץ עוץ, אך היא משאירה את טוטו ואת נעלי הקסם מאחור בקנזס.
בארץ עוץ דורותי פוגשת את זיק, ילד צעיר אשר מכין ילד דלעת בניסיון להפחיד את המכשפה מאמבי.
זיק מצליח להפחידה, ובעקבות כך, המכשפה בזעמה מפיחה חיים בילד הדלעת באמצעות "סם החיים" (אבקת קסם מיוחדת שמפיחה חיים בחפצים דוממים).
מאמבי מחליטה כי היא רוצה להפוך את דורותי לפסל שיש.
זיק ודורותי מחליטים לברוח ממאמבי יחד עם ילד דלעת לעיר הברקת לאחר שהם גונבים את סם החיים ממאמבי.
דורותי וזיק פוגשים בדרכם את פפריקה אשר היא מפקדת של צבא כפרי המבקש לכבוש את עיר הברקת על מנת שהם יזכו באבנים היקרות של עיר הברקת.
חייליה של פפריקה מצליחות להביס את השומר של עיר הברקת.
בעקבות כך דורותי וזיק ממהרים להזהיר את הדחליל מפני הפלישה הממשמשת ובאה.
הקבוצה מחליטה לברוח מהעיר לפני שמאמבי מספיקה להגיע לעיר הברקת.
הקבוצה יוצאת לכיוון מערב, חרף רגלו השבורה של סוס העץ, על מנת לבקש סיוע מאיש הפח.
בינתיים מאמבי מטילה כישוף אשר מאיים על עצם קיומה של החבורה.
עם זאת, הכישוף פג לאחר פפריקה מפריעה למאמבי.
החברה מזעיקה למקום את מלכת עכברי השדה אשר, בחוכמתה הרבה, מספקת להם נשק סודי שיתברר כבעל ערך רב בקרבות הקרובים.
מאמבי, אשר נחוש להביס את החבורה באמצעות כושלים כגון קיר לבנים ענקי ומעגל אש, אך ללא הועיל.
הכנופיה, שלא נרתעה, מצליחה לחזור לעיר הברקת.
הקבוצה מגלה שעיר הברקת נמצאת כעת במצב של אי סדר, שכן העיר נמצאת כעת תחת שלטונם של מאמבי ופפריקה.
כל הגברים בעיר נדרשים תחת הנהגתם של מאמבי ופפריקה לעבוד בעבודות פרך, בעוד שהנשים חופשיות לעשות כרצונן.
בחדר המלוכה פפריקה, מאמבי והצבא מצליחים לסגור על דורותי וידידיה, אך אינן מצליחות לעמוד מול הנשק הסודי של מלכת עכברי השדה.
פפריקה, באקט אחרון של ייאוש, מנסה לתקוף את הקבוצה, אך הדחליל מבין כי עליהם לברוח בעזרת אבקת הקסם.
ילד דלעת משתמש משתמש בתכסיסיו הישנים של הקוסם כדי להפחיד ולהסיח את דעת הבנות בזמן שחבריו מצליחים להרכיב מיטה עם ראש של צבי ועם כנפיים, בה הם מפיחים חיים.
באמצעות המיטה המעופפת הם מצליחים לבסוף להימלט מעיר הברקת ברגע האחרון.
עם זאת, מאמבי הערמומית מצליחה לחבל בתוכניותיהם ולגרום למיטת הצבי להיסחף אל עמק אפל שם הם צריכים לחמוק מלטאות ענקיות מעופפות ומסוכנות.
למרבה המזל, הם מצליחים להמשיך במסעם לעבר ארמונה של גלינדה.
הם מגיעים בהמשך אל ארמונה של גלינדה, שם הם פוגשים את גלינדה אשר כבר מודעת למצבם.
גלינדה מציינת בפני החבורה כי היא מוכנה לסייע לשחרר את עיר הברקת משליטתן של מאמבי ופפריקה, אך עם הסתייגות אחת - לאחר שהמשימה תושלם, הדחליל לא יוכל עוד להיות השליט של עיר הברקת.
במקום זאת, היורשת האמיתית של ממלכת עוץ, הנסיכה ברקת, חייבת לתפוס את מקומה הראוי כשליטה של ארץ עוץ.
באמצעות כדור הבדולח שברשותה גלינדה מגלה לקבוצה שהקוסם מארץ עוץ העביר את הנסיכה ברקת לרשותה של מאמבי כאשר היא הייתה תינוקת וכי הקוסם עשה זאת על מנת שיוכל להיות השליט של עיר הברקת ולמנוע מהיורשת החוקית של הכתר לתפוס את מקומו.
החבורה מחליטה לחזור לעיר הברקת יחד עם גלינדה במטרה להדיח את מאמבי ופפריקה ולגלות מה עלה בגורלה של הנסיכה ברקת.
עם שובם לעיר הברקת גלינדה מצליחה להכניע את מאמבי ופפריקה, והיא מאלצת את מאמבי לשתף פעולה עם דורותי והחבורה.
בהמשך הדחליל מכריז בפני תושבי עיר הברקת כי הוא מוותר על כס המלכות וכי הנסיכה ברקת הנעדרת עודנה בחיים ושחייבים לאתר אותה.
עם זאת, לאחר שגלינדה עוזבת את עיר הברקת מאמבי הערמומית מטילה כישוף שגורם לה לשנות את צורתה שלה ואת צורתה של פפריקה, על מנת שיהיה קשה למצוא אותן.
אף על פי כן, הכישוף לא מחזיק מעמד זמן רב, והחבורה, שחיפשה את מאמבי ופפריקה ברחבי הארמון, מוצאת אותן בקלות לאחר שהם שומעים ויכוח סוער שהתפתח ביניהן.
בהתקף זעם, מאמבי הופכת את עצמה לדרקון אימתני.
גלינדה מגיעה בדיוק בזמן ומצליחה להביס את מאמבי אחת ולתמיד.
בעזרת קסמיה גלינדה גורמת למאמבי לחשוף מה עלה בגורלה של הנסיכה ברקת.
מאמבי הודתה שעל מנת לשמור על מיקומה של הנסיכה ברקת בסוד היא הטילה על הנסיכה כישוף שהפך אותה לילד זיק.
גלינדה מצליחה לבטל את הכישוף ולהפוך את זיק חזרה לנסיכה ברקת.
לבסוף, גלינדה מוודאת שמאמבי ופפריקה לא ימשיכו לגרום לצרות נוספות ומסייעת להביא את כל החבורה חזרה לבתיהם.
החלק השלישי של הסדרה מבוסס על הספר "עוצמה מעוץ".
חלק זה מתחיל בכך שדורותי וטוטו ישנים בשלווה בביתם שבקנזס, אבל לאחר שנעלי הקסם של דורותי מתחילות לנצנץ הן גורמות לדורותי לחזור לארץ עוץ בעודה מותירה את טוטו ונעלי הקסם בקנזס.
שלישיית סבסבים מעירים את דורותי בגסות ומאשימים אותה בכך שהיא מכשפה.
בהמשך דורותי מגלה רובוט מכני קטן ומוזהב בשם רובוטק.
דורותי מטעינה את הרובוט בעזרת סיבוב מחוגה בגבו.
דורותי לומדת שרובוטק נשלח תחת משימה סודית על ידי הנסיכה שושילה לשחרר את הנסיך פז, אך בעקבות עימות עם הסבסבים הוא לא הצליח להשלים את משימתו.
דורותי מחליטה לסייע לרובוטק לבצע את המשימה.
דורותי מחלצת את רובוטק מהסבסבים וביחד הם הולכים אל הנסיכה שושילה.
שושילה כולאת את דורותי ורובוטק בצינוק.
דורותי ורובוטק מצליחים להזעיק עזרה בעזרת עכבר אשר מיידע את האריה ובעקבות כך הנסיכה ברקת, הדחליל, איש הפח וילד דלעת מגיעים לחלץ את דורותי.
לאחר שהם משתחררים החבורה מחליטה להתפצל - הנסיכה ברקת וילד דלעת חוזרים חזרה לעיר הברקת בעוד דורותי, רובוטק, הדחליל, האריה ואיש הפח יוצאים לארץ הננסים להציל את הנסיך פז מידיו של מלך הננסים.
הקבוצה חוצה בדרכה מדבר מסוכן, סופת חול, נתקלת בצמחים מוזרים ובחיפושית ענקית.
לבסוף מגיעה לנווה מדבר שם הם גילו עצמות של חייה ענקית ואוניה טרופה אשר מובילה אותם למסקנה כי המדבר היה בעבר ים שהתייבש מסיבה מסתורית כלשהי.
החבורה מחליטה לישון באוניה הטרופה ללילה.
בבוקר למחרת הם פוגשים את סולת התרנגולת המדברת שמתנהגת כתרנגול.
הקבוצה נדהמת לגלות שסולת הייתה בעבר התרנגולת של מלך הננסים.
סולת מובילה את הקבוצה לארץ הננסים.
בנוסף סולת מטילה ביצה עבור רובוטק אשר מניח אותה בתא פנימי.
בדרך לארץ הננסים, החבורה חוצה אזור הררי שם הם נתקלים ומצליחים לחמוק משני ענקי סלע ועיר סלע הרוסה.
הם מגיעים לבסוף לכניסה שמובילה אל העיר התת-קרקעית של ממלכת הננסים.
לאחר שהם הולכים לצד נהר של לבה, אותו הם נאלצים לחצות, הם עוברים דרך מסדרון מלא בפסלי ברזל ופוגשים לבסוף את מלך הננסים.
מלך הננסים, אשר מודע לסיבה האמיתית שבגללה הקבוצה הגיעה לממלכת הננסים, מספר להם על תפקידם של הננסים בייבוש הים הגדול.
בנוסף הוא מסביר להם שהנסיך פז הפך לפסל אשר נמצא ברשותו.
מלך הננסים מסביר לקבוצה שעל מנת לשחרר את הנסיך, כל אחד מחברי הקבוצה חייב בתורו להיכנס למסדרון הפסלים, לנחש איזה מהפסלים הוא הפסל של הנסיך, אשר צורתו שונתה, וכי מי שיגע בפסל הלא נכון יהפוך לפסל בעצמו.
לרוע המזל, רובוטק, האריה, איש הפח והדחליל נופלים טרף לתחבולותיו של איש החצר והופכים בעצמם לפסלים.
עם זאת, דורותי, בהיותה חדה וערמומית, מצליחה להערים על הננסים, למצוא את הנסיך פז, ולשחרר את חבריה מהכישוף.
למרות מאמצי המלך לעצור אותם, הקבוצה מצליחה להימלט יחד עם הנסיך פז ולעשות את דרכה חזרה לעיר הברקת בעוד שמלך הננסים, יחד עם חייליו, יוצאים בעקבותיהם.
מלך הננסים מנסה להטביע אותם בנהר הלבה ומשגר לעברם סלעים בעזרת קטפולטות, אך במקום לפגוע בהם הסלעים יוצרים סדק בתקרה אשר נותן לחבורה פתח מילוט מן המנהרות התת-קרקעיות.
הננסים לא יוצאים בעקבותיהם בשל רגישותם לאור השמש.
כאשר האוניה הטרופה והחול המקיף אותה מתחילים לשקוע, האריה מפגין אומץ רב ומציל את הדחליל מטביעה בחול.
החבורה מצליחה לבסוף לחמוק ממלך הננסים ולחזור לעיר הברקת בריאים ושלמים.
החלק הרביעי והאחרון של הסדרה מבוסס על הספר "עיר האזמרגד של עוץ".
מלך הננסים מתכנן את נקמתו בחבורה.
לאור חולשתם של הננסים לאור היום רוקם מלך הננסים תוכנית חדשה לכיבוש עיר הברקת במסגרתה הננסים יחפרו מנהרה תת-קרקעית אשר תסייע לצבא הננסים לחצות את המדבר הקטלני ולהגיע הישר אל תוך עיר הברקת.
בעזרת התולעת אוכלת האדמה הענקית של גופי, הננסים חופרים את המנהרה ומצליחים לחצות את המדבר הקטלני.
בינתיים, דורותי עדיין נמצאת בארץ עוץ.
בעזרת הדחליל ודורותי, הנסיכה ברקת מגלה חדר סודי בעיר הברקת ולומדת על ההיסטוריה של עוץ, המורשת שלה, ואת חשיבות ההכתרה של הנסיכה ברקת כמלכת ארץ עוץ.
בעודה מתאמנת לטקס ההכתרה של עצמה, הנסיכה ברקת מגלה בעזרת קוסמות היכן נמצאת מעיין השיכחה אשר היא זקוקה למימיו כחלק חשוב מן ההכתרה.
בינתיים, הדחליל מגלה בחדרו של הקוסם קופסה אשר משגרת את דורותי והנסיכה ברקת לארץ חיילי הנייר, שם הן פוגשות את גברת ניירת, מלכת הנייר, ולבסוף חוזרות חזרה לארץ עוץ.
דורותי והנסיכה ברקת מתאמנות בהמשך על כוחות הקסם של הנסיכה ברקת, יוצרות ציפור נייר ענקית, כאשר הנסיכה ברקת מפיחה בה חיים.
דורותי והנסיכה ברקת משתמשות בציפור הנייר על מנת לטוס בעזרתה בשמי הממלכה.
גופי מגייס את העזרה של מפלצת ענקית בשם בינג בונג במטרה להבטיח את ניצחונם של הננסים.
בינג בונג מגיח מן המערב ומתחיל לזרוע הרס בממלכת עוץ.
החופשוקים המפוחדים מיידעים את מלכם, איש הפח, על המפלצת.
בנוסף לכך גם דורותי מגלה על האיום הנשקף לממלכה מהמפלצת.
למרות מאמציו האמיצים של איש הפח לעצור את בינג בונג, למרבה הצער הוא נרטב ממי הנהר ומחליד באופן מיידי.
דורותי מגיעה בהמשך ומצליחה לחלץ את איש הפח.
בינתיים, מתחת לעיר הברקת, תולי התולעת מתקשה לחפור את הדרך מתחת לעיר הברקת משום שהוא לא מסוגל לחפור דרך ברזל.
בעקבות כך נפתח ויכוח בין גופי למלך הננסים.
גופי, אשר נחוש למצוא פתרון, מצליח להתגנב אל עיר הברקת במטרה לגבש תוכנית פעולה, אך לבסוף הוא הופך מותש ומבולבל מרוב הליכה דרך מדרגות ודלתות רבות במיוחד ברחבי הארמון.
ברגע של חולשה הוא מבצע שגיאה קריטית כאשר הוא בוחר להרוות את צימאונו על ידי שתייה ממי מעיין השכחה, אשר גורמים לו להתנהג באופן מוזר.
למרות כל האתגרים הללו ההכתרה של ברקת עוברת לבסוף בהצלחה.
עם זאת, באותו הלילה, בינג בונג מוביל את הננסים בפלישה לתוך עיר הברקת.
איש הפח מצליח לעכב את צבא הננסים לזמן מה, החבורה מנסה להילחם בצבא הננסים על ידי זריקה של ביצים עליהם בעוד האריה שומר על המלכה ברקת בחדרה, אך לבסוף צבא הננסים מצליח לפרוץ קדימה ולהשתלט על הארמון.
המלכה ברקת מפגינה תושייה יוצאת דופן ומשתמשת בכוחותיה החדשים על מנת להערים על צבא הננסים, ולהוביל אותם היישר לתוך מעיין השיכחה, ובעקבות כך לגרום להם לחזור לארצם.
גלינדה מופיעה בהמשך על מנת לברך את המלכה ברקת על הצלחתה.
לאחר שדורותי נפרדת בפעם האחרונה מחבריה, היא חוזרת לקנזס.
השוואה של עלילת הסדרה לספרים המקוריים
הסדרה אמנם שמרה על רעיון עלילתי הקרוב לזה המתואר בספרים.
אולם, במהלך החלקים השלישי והרביעי, התרחקה העלילה מרחק רב מזו הספרותית:
ההבדל העיקרי בין החלק השני של הסדרה לספר "ארץ עוץ המופלאה" הוא שדמותו של חיפוּשׁ-הבית (Wogglebug) לא היה נוכח בעלילה ואילו דורותי שאינה מופיעה כלל בספר "ארץ עוץ המופלאה" שובצה בעלילה, ולעומת זאת האריה לא הופיע כלל.
החלק השלישי של הסדרה התרחק מאוד מן העלילה של הספר "עוצמה מעוץ" עליה היא מתבססת, כאשר סיפורים שונים בעלילה שונו ואף הושמטו.
לדוגמה, מלך הננסים עוצב כנמוך קומה ושמנמן בדומה לדמותו כפי שאוירה בספרים המקוריים, מלבד העובדה שבספרים לא היה לננסים כובעים גבוהים וחדים בדומה לסדרה.
בעוד שבספר המקורי הופיעה דמותו של ענק בעל פטיש גדול, בסדרה המצוירת הופיעו שני ענקים עשויים אבן.
דמויות הסבסבים (The Wheelers) שונו מקבוצה גדולה של אנשים בעלי לבוש מהודר וגלגלים במקום רגליים וידיים לשלושה סבסבים בלבד אשר חזותם דומה לאנשי מערות הרוכבים על חד אופן עשוי אבן.
הבדל מהותי נוסף הוא דמותה של שושילה אשר הושפעה מדמותה הספרותית של הנסיכה לונאלה (בספר הנסיכה לונאלה מסוגלת להחליף ראשים בהתאם למצב רוחה ואילו בסדרה הנסיכה שושילה מחליפה כובעים בהתאם למצב רוחה).
על אף שהחלק השלישי והחלק הרביעי של הסדרה המצוירת מבוססים על הספרים המקוריים "עוצמה מלכת עוץ" ו"עיר האיזמרגד של עוץ", העלילה בסדרה בחלקים הללו התרחקה מאוד מהמקור.
שמות דמויות שונו באופן מהותי מהאופן בו הופיעו בספרים (לדוגמה: הנסיך פז, הנסיכה שושילה, שר החצר, בינג בונג, גופי ותולי התולעת) או שכלל לא נכללו.
הבדל מהותי נוסף קיים בין הגרסה שבסדרה לבין עלילת הספר "עיר האיזמרגד של עוץ": הגעתם של הדוד הנרי והדודה אמי לארץ עוץ הושמטה כליל מעלילת הסדרה וכן בסופה דורותי שבה לבסוף לקנזס.
דורותי גייל - הגיבורה הראשית של הסדרה.
דורותי היא ילדה יתומה אשר גרה יחד עם הדוד הנרי והדודה אמי בחוותם שבקנזס.
דורותי וטוטו עפים ביחד עם סופת ציקלון עד לארץ עוץ, שם היא פוגשת חברים חדשים ומתגברת על מכשולים רבים בגבורה גדולה.
דורותי מעוניינת לשוב לביתה בקנזס מהרגע הראשון שהיא מגיעה לארץ עוץ.
טוטו - כלב הקאירן טרייר הקטן של דורותי אשר מגיע יחד עימה לארץ עוץ.
דורותי קיבלה במקור את טוטו כמתנה מהדוד הנרי.
הדחליל - דחליל מדבר שכל גופו מלא בקש.
הדחליל הוצב במקור באופן קבוע באמצע שדה תירס גדול בארץ האוזניקים, על מנת למנוע מהעורבים לאכול את התירס (ללא הצלחה רבה).
לאחר שדורותי פגשה בדחליל בדרכה לעיר הברקת, הדחליל החליט להצטרף אליה במסעה, בתקווה שהקוסם יעניק לו מוח.
אף על פי שהוא אינו מכיר בכך, לדחליל כבר יש לו מוח חריף מלא ברעיונות מבריקים, והוא מוכיח זאת לאורך כל המסע.
לאחר שהקוסם עזב את ארץ עוץ וחזר למולדתו הוא מינה את הדחליל להיות מושל עיר הברקת בשל חוכמתו הרבה.
איש הפח - היה במקור חוטב עצים בן אנוש אשר המכשפה הרעה מהמזרח הפכה באמצעות כישוף לאיש הפח.
המכשפה לקחה ממנו גם את לבו, על מנת למנוע ממנו לאהוב.
איש הפח נוטה להחליד באופן מיידי כאשר הוא נמצא במגע עם מים משום שהוא עשוי כולו ממתכת.
בתחילת הסדרה, במהלך מסעה לעיר הברקת דורותי נתקלת באיש הפח שהיה חלוד מכדי לזוז.
דורותי משמנת את גופו, והוא מספר לה כי הוא עמד שם חלוד במשך שנה שלמה משום שהוא כרת עצים ביער בעת שהחל לרדת גשם ולכן היה תקוע בלב היער.
איש הפח, אשר שואף שוב לאהוב, מצטרף לדורותי במסעה, בתקווה שהקוסם יעניק לו לב.
בהמשך איש הפח הופך לשליט ארץ האוזניקים לאחר שהמכשפה המרשעת מן המערב נמסה.
האריה הפחדן - האריה חי במקור ביער הגדול בארץ האוזניקים.
האריה הפחדן פחד תמיד מהכל.
האריה הפחדן מצטרף לדורתי במסעה לעיר הברקת, בתקווה שהקוסם מארץ עוץ יעניק לו מעט אומץ.
אף על פי שהוא לא מודע לכך בתחילה, לאורך כל המסע האריה הפחדן מוכיח שהוא למעשה בעל אומץ רב.
בהמשך האריה הפחדן הופך למלך היער.
זיק / הנסיכה ברקת - ילד קטן ושובב אשר מתלווה אל דורותי במהלך ההרפתקה השנייה שלה בארץ עוץ.
בהמשך מתגלה כי זיק הוא למעשה הנסיכה ברקת, יורשת העצר האמיתית של ארץ עוץ.
כאשר המלך הקודם של ארץ עוץ נפטר, בתו של המלך הייתה תחת השגחתו של הקוסם מארץ עוץ.
הקוסם, האשף רצה להשאיר בידיו את השליטה בעיר הברקת העביר את הנסיכה ברקת למאמבי אשר תמיד רצתה ילדים משלה.
מאמבי אשר לא רצתה שאף אחד יצליח לאתר את הנסיכה ברקת השתמשה בכישוף שהפך את הנסיכה לילד.
דורותי פגשה את זיק לראשונה כאשר היא הגיעה לביתה של מאמבי.
בהמשך הסדרה גלינדה מצליחה להסיר את הכישוף שהוטל על הנסיכה ברקת ובעקבות כך הנסיכה ברקת חוזרת להיות השליטה של עיר הברקת.
הנסיכה ברקת שובבה במיוחד, אוהבת לטפס על עצים, ולשחק כדורגל.
הנסיכה ברקת סבורה כי דורותי ראויה במידה רבה יותר להיות השליטה של עיר הברקת.
ילד דלעת - נוצר במקור על ידי זיק במטרה להפחיד את מאמבי.
ילד דלעת הפך ליצור חי באמצעות כישוף.
סוס העץ - פסל אשר הפך ליצור חי באמצעות כישוף.
סוס העץ מצטרף לדורותי, זיק, וילד דלעת במסעם לעיר הברקת.
סולת התרנגולת - תרנגולת מדברת אשר חיה במקור בספינה נטושה בלב המדבר.
סולת ממלאת בהמשך הסדרה תפקיד מהותי בעת שדורותי וחבריה מנסים לברוח מממלכת הננסים התת-קרקעית, כאשר היא מגלה כי הננסים מבועתים מביצים.
רובוטק - רובוט מכני קטן וזהוב אשר מוטען בעזרת סיבוב מחוגה בגבו.
רובוטק היה בעבר חברו הטוב ביותר של הנסיך פז.
דורותי פוגשת לראשונה את רובוטק בעת המפגש שלה עם הסבסבים.
רובוטק מצטרף לחבורה במסעם לממלכת הננסים ומסייע להם לאתר את הנסיך פז.
הקוסם המופלא מארץ עוץ - מתגורר בתחילת הסדרה בעיר הברקת ונחשב באותה העת לקוסם בעל העוצמה הרבה ביותר בארץ עוץ.
בתחילת הסדרה הקוסם הוא שליטה של עיר הברקת, בירת ארץ עוץ, ומשם כך הוא שולט למעשה בארץ עוץ כולה.
הקוסם הדיח את השליט הקודם של ארץ עוץ ומאז הוא שולט בעיר הברקת.
אף אחד לא ראה אי פעם את פניו.
כאשר דורותי וחבריה מגיעים לעיר הברקת הם נפגשים בקוסם בזכות נשיקת הקסם אותה הקוסמת הטובה מהצפון נתנה לדורותי.
הקוסם מבטיח למלא את משאלותיהם של החבורה בתנאי שהם יהרגו את המכשפה המרשעת מן המערב.
אף על פי כן, לאחר שהכנופיה מצליחה להרוג את המכשפה המרשעת מן המערב, הקוסם מסרב להיפגש עימם ולהגשים את משאלותיהם.
לאחר שטוטו מסייע לחשוף את מחבואו הסודי של הקוסם, החבורה מגלה כי הקוסם הוא למעשה אדם רגיל אשר הונה את כולם באמצעות תכסיסים שונים.
החבורה מגלה כי הקוסם היה במקום מנהל קרקס בנברסקה אשר הגיע במקור לארץ עוץ לאחר שהכדור הפורח שלו נסחף לארץ עוץ.
תושבי עיר הברקת הסיקו בתחילה כי הוא קוסם רב עוצמה משום שהוא ירד מהשמיים, והוא גרם להם להמשיך ולהאמין בכך לכל אורך השנים.
גלינדה הקוסמת הטובה מהדרום - הקוסמת החזקה ביותר בארץ עוץ והשליטה של ארץ הדרום.
בתחילת הסדרה, דורותי וחבריה יוצאים למסע ארוך לארמונה של גלינדה במטרה לבקש שגלינדה תסייע להחזיר את דורותי לקנזס.
גלינדה מלמדת את דורותי בהמשך כיצד דורותי תוכל להשתמש בנעלי הקסם שברשותה על מנת לחזור לקנזס.
בהמשך הסדרה גלינדה מסייעת לבטל את הכישוף אותו הטילה מאמבי על הנסיכה ברקת.
הקוסמת הטובה מהצפון - קוסמת קשישה וטובה מארץ הצפון של עוץ.
הקוסמת הטובה מהצפון מופיעה בפרקים הראשונים של הסדרה, כאשר דורותי מגיע בפעם הראשונה לארץ עוץ והורגת בטעות את המכשפה המרשעת מן המזרח.
הקוסמת הטובה מהצפון מסורבלת ומבולבלת מאוד, ומשוכנעת כי גם דורותי היא קוסמת טובה שהגיעה ממרחק רב במטרה לשים קץ לשלטונה של המכשפה המרשעת מן המזרח על ממלכת האוזנקים.
הקוסמת הטובה מהצפון איננה מסוגל לסייע לדורותי לחזור לקנזס, ומשום כך היא שולחת את דורותי לקוסם הגדול המתגורר בעיר הברקת אשר לטענתה יוכל לסייע לה לחזור הביתה.
היא מעניקה לדורותי סל עם מזון, את נעלי הקסם של המכשפה המרשעת מן המזרח, ונשיקת קסם אשר מונעת מאנשים לפגוע בדורותי.
למרות שלאורך הסדרה נבלים שונים מנסים לפגוע בדורותי, אף אחד איננו מסוגל לפגוע בה בשל עוצמתה של נשיקת הקסם.
הדוד הנרי והדודה אמי - אחות אימה של דורותי ובעלה אשר אימצו את דורותי לאחר מות אימה.
דורותי מתגוררת יחד עימם בחוותם שבקנזס.
כאשר דורותי חוזרת לקנזס בעזרת נעלי הקסם, הדוד הנרי והדודה אמי מסרבים להאמין לסיפוריה של דורותי אודות הרפתקאותיה בארץ עוץ, ודוחים אותן כהזיות.
הנסיך פז - צאצא לשושלת המלכים ששלטו בעבר בארץ עוץ.
הנסיך פז גדל יחד עם רובוט מיוחד שנבנה במיוחד עבורו בשם רובוטק.
לאורך השנים הנסיך אהב במיוחד לטייל בממלכות השונות של ארץ עוץ עד אשר ביום אחד, במהלך אחד מהטיולים שערך יחד עם רובוטק במדבר, הנסיך נעלם מבלי להשאיר עקבות.
רובוטק חזר לארמון על מנת ליידע את הוריו של הנסיך כי הוא נעלם, בתקווה שהם יצליחו לסייע לאתר את הנסיך.
בהמשך התברר כי מלך הננסים חטף את הנסיך.
דורותי וחבורתה יוצאים בהמשך לאתר את הנסיך, ומגלים כי מלך הננסים הפך את הנסיך לפסל ברזל.
החבורה מצליח לבסוף לשחרר את הנסיך מהכישוף ולהחזירו לארמון.
המכשפה המרשעת מן המערב - הנבל הראשי בעונתה הראשונה של הסדרה.
המכשפה המרשעת מן המערב היא שליטת ארץ העבדוקים (אוזנקים החיים במערב ארץ עוץ), אותה כבשה.
המכשפה הפכה את כל תושבי הארץ לעבדים.
בתחילת הסדרה הקוסם מארץ עוץ שולח את דורותי וחבריה להביס אותה בתמורה להגשמת משאלותיהם.
המכשפה היא יודעת-כל ורואה-כל (בספר יש לה רק עין אחת שיכולה לראות למרחקים עצומים כמו טלסקופ; בסדרה יש לה מראת קסמים שמראה לה כל מה שהיא מבקשת לראות, ומתנפצת לרסיסים כאשר מתה המכשפה) וגורמת לעבדיה להקים עבורה מבצר חדש אשר באמצעותו היא מתכננת לכבוש את ארץ עוץ כולה.
המכשפה המרשעת מן המערב פועלת באכזריות כאשר כל מי שמנסה למרוד בשלטונה, הופך על ידה לפסל אבן.
דורותי מצליחה לבסוף להביס אותה כאשר היא שופכת עליה מים ובכך גורמת לה להתמוסס.
המכשפה המרשעת מן המזרח - שליטת ארץ האוזנקים אשר נמצאת במזרח ארץ עוץ.
ביתה של דורותי מתרסק על המכשפה בתחילת הסדרה כאשר דורותי מגיעה לארץ עוץ.
הקוסמת הטובה מהצפון מעניקה לדורותי את נעלי הקסם של המכשפה המרשעת מן המזרח.
אמא מאמבי - מכשפה מרשעת והנבל המרכזי בעונה השנייה.
מאמבי היא האפוטרופוסית של זיק, עד אשר הוא מחליט לברוח מבית.
פפריקה - גנרלית של צבא מורדות.
הצליחה בעזרתה של מאמבי להשתלט באופן זמני על עיר הברקת.
הנסיכה שושילה - היא השליטה הנוכחית של ארץ הסבסבים.
לנסיכה שושילה כובעים רבים ושונים, כאשר חבישת כל כובע משפיעה על מצב רוחה באופן מהותי ושונה.
הנסיכה שושילה מבקשת מהנסיכה ברקת שתסייע לה לאתר את הנסיך פז משום שהיא מעוניינת שהוא יחזור לממלכה ויהפוך לשליט של ארץ הסבסבים.
הקופים המכונפים - קופים מעופפים אשר נתונים למרותה של המכשפה המרשעת מן המערב.
הסבסבים - אנשים קטנים שנעים על גלגלים.
דורתי פגשה לראשונה את רובטק כאשר הוא ניסה להימלט מהם והיא הצליחה לאלץ אותם לעזוב.
הקפצוצים - יצורים ללא זרועות אשר נוהגים להגיח מהאדמה.
הסבסבים לא מאפשרים לאף אחד לעבור בארצם.
הננסים - יצורים נמוכי קומה החיים במערות תת-קרקעיות בארץ תת-קרקעית, והפחד הגדול ביותר שלהם הוא ביצים.
מלך הננסים - האנטגוניסט הראשי של הסדרה בעונות 3-4. השליט של ממלכת הננסים אשר נמצאת במערות תת-קרקעיות מתחת לפני המדבר.
מלך הננסים שואף לכבוש את ארץ עוץ כולה ולהשתלט על עיר הברקת.
גופי הננס החכם - העוזר של מלך הננסים אשר לעיתים רבות מייעץ לו כיצד לפעול.
שר החצר - הגנרל של צבא הננסים.
ברשותו תולעת ענקית הנקראת תולי.
שר החצר זומם להפיל את השלטון לאחר שצבא הננסים יכבוש את עיר הברקת.
בינג בונג - מפלצת גדולה ואימתנית אשר מצטרפת לכוחות צבא הננסים בעת ניסיונם לכבוש את עיר הברקת.
תולי התולעת - תולעת ענקית, אשר מסוגלת לאכול ברזל ואבן, בה נעזר צבא הננסים על מנת לחפור מנהרה, ממנה הם מתכננים להסתער לכיבוש עיר הברקת.
הדיבוב המקורי לעברית הופק בסוף שנות ה-80 ובוים על ידי מרקו סימיונוביץ.
אורנה לביא פלינט (דורותי גייל)
ניקו בר (האריה הפחדן, גופי הננס החכם)
לימור רוזנר מוג'ה (זיק / הנסיכה ברקת)
גדי רייק (ילד דלעת, סוס העץ, רובוטק, שר החצר)
שמעון כהן (הקוסם המופלא מארץ עוץ)
ענת צחור (גלינדה הקוסמת הטובה מהדרום)
שרית סרי (הקוסמת הטובה מהצפון)
עירית שילה (המכשפה המרשעת מן המערב)
דורין כספי (פפריקה, הנסיכה שושילה)
הקוסם מארץ עוץ הוא ספר ילדים, הראשון שנכתב בסדרת ספרי עוץ, מאת ליימן פרנק באום.
הספר, המשתייך לסוגת הפנטזיה, יצא לאור לראשונה בשנת 1900.
הספר זכה לפופולריות רבה מיד עם צאתו, וזכה ל-13 ספרי המשך שנכתבו על ידי המחבר, ועוד עשרות ספרים נוספים שנכתבו על ידי מחברים אחרים - בסך הכול מדובר ב-43 ספרים רשמיים ועוד מספר ספרים בלתי רשמיים.
הוא עובד פעמים רבות לתיאטרון, לטלוויזיה ולקולנוע.
העיבוד המפורסם ביותר הוא הסרט המוזיקלי מ-1939, הקוסם מארץ עוץ.
דורותי גייל היא ילדה יתומה אשר חיה בערבות האפורות של קנזס יחד עם דודתה אם, הדוד הנרי וכלבה טוטו.
יום אחד, כאשר הדודה אמי והדוד הנרי יוצאים ומשאירים את דורותי לבדה בחווה, מתחוללת סופת טורנדו אשר עוקרת את בית החווה מיסודותיו ונושאת עמה את דורותי וטוטו הרחק אל "ארץ עוץ".
בארץ עוץ היא פוגשת את המכשפה הטובה מן הצפון, אשר מבשרת לה כי ביתה נחת מהשמיים ישירות על המכשפה המרשעת מן המזרח ומחץ אותה למוות.
כמו כן היא מסבירה לה שבעקבות מותה של המכשפה, דורותי שחררה את המנצ'קינים מעבדות.
היא גם מיידעת אותה כי האדם היחיד בארץ עוץ אשר יהיה מסוגל להחזיר אותה לביתה בקנזס הוא הקוסם של עוץ אשר שוכן בעיר הברקת.
דורותי מקבלת את נעלי הקסם של המכשפה המרשעת מן המזרח ויוצאת לדרך לאורך דרך הלבנים הצהובות בדרכה אל הקוסם.
בדרכה אל הקוסם פוגשת דורותי בדחליל העשוי כולו קש שמשאלתו היא לקבל מוח, באיש-פח העשוי כולו פח שמשאלתו היא לקבל לב, ובאריה פחדן שרוצה לקבל אומץ לב.
הם מצטרפים אליה בתקווה כי הקוסם יוכל למלא את משאלותיהם.
יחד הם מתגברים על מכשולים שונים בדרכם.
כאשר החבורה מגיעה אל עיר הברקת, הקוסם מסכים להיפגש עמם כל אחד בתורו במסדרון חשוך כאשר דמותו של הקוסם משתנה בכל מפגש – הוא פוגש את דורותי בדמות ראש ענק, את הדחליל בדמות פיה עדינה, את איש-הפח בדמות חיה אימתנית, ואת האריה בדמות כדור-אש.
הוא אומר להם שהוא יעזור להם אך ורק אם הם יהרגו את המכשפה המרשעת מן המערב אשר שולטת בארץ הווינקים הצהובה.
בעקבות כך, החבורה יוצאת לארץ הווינקים במטרה להרוג את המכשפה המרשעת מן המערב.
לאחר שהיא חשה כי החבורה מתקרבת ולאחר שהיא מוודאת זאת בעזרת ראי הקסם שלה, היא שולחת זאבים, עורבים וצבא חיילים שילכדו אותם אבל הם מצליחים להביס את כולם.
בשל כך המכשפה משתמשת בפקודה האחרונה שנשארה לה מכובע קסם זהוב בעזרתו היא שולטת על הקופים המכונפים.
המכשפה מזמנת את הקופים ומצווה עליהם שילכדו את כל החבורה.
הקופים מצליחים לפרק לגורמים את הדחליל ואיש-הפח וללכוד את האריה אבל הם לא נוגעים בדורותי וטוטו הודות לנשיקת הקסם של המכשפה הטובה מן הצפון.
המכשפה אשר חושקת בנעלי הקסם של דורותי מפחדת להתעמת עם דורותי, בשל נשיקת הקסם של המכשפה הטובה מן הצפון על מצחה של הילדה, ולכן היא מחזיקה בדורותי בתור המשרתת האישית שלה ומנסה בעורמה להשיג את נעלי הקסם שלה.
לאחר שהמכשפה המרשעת מן המערב מצליחה לגנוב אחת מנעלי הקסם של דורותי, דורותי אשר כועסת מאוד שופכת דלי-מים על המכשפה אשר גורם לה להתמוסס לחלוטין.
לאחר שהעבדים של המכשפה המרשעת מן המערב משוחררים מעבדות הם עוזרים לשקם את איש-הפח והדחליל.
הווינקים אשר מעריכים מאוד את איש-הפח מבקשים ממנו שיהפוך לשליט שלהם, והוא מתחייב בפניהם לקחת על עצמו את התפקיד לאחר שדורותי תחזור לקנזס.
החבורה יוצאת חזרה אל עיר הברקת.
דורותי משתמשת בכובע הקסם הזהוב בעזרתו היא יוצרת קשר עם הקופים המכונפים אשר מחזירים אותה ואת ידידיה לעיר הברקת.
בעיר הברקת הם מבקשים להיפגש עם הקוסם אשר להפתעתם מסרב להיפגש עימם ולהגשים את משאלותיהם.
טוטו מפיל את הפרגוד במקרה ובכך מגלה לחבורה את מחבואו הסודי של הקוסם ולאחר שנתפס בשקרו, חושף בפניהם הקוסם את זהותו האמיתית – הקוסם הוא למעשה אדם זקן מאומהה אשר הגיע לארץ עוץ בעזרת כדור פורח.
הקוסם, בעזרת תכסיסים ומעשי מרמה, גורם לדחליל לחשוב שקיבל שכל, לאיש הפח לחשוב שקיבל לב, ולאריה לחשוב שקיבל אומץ; ועל מנת לסייע לדורותי ולטוטו לחזור לקנזס, הקוסם מתנדב לקחת אותם הביתה בעצמו בכדור פורח.
כמו כן הקוסם ממנה את הדחליל כשליט של עיר הברקת במקומו בשל חוכמתו.
לרוע מזלה של דורותי, הקוסם התחיל לחתוך את החבלים המחזיקים את הכדור הפורח בזמן שטוטו נבח על גורת חתולים, ודורותי רצה אחריו בתקווה לתפוס אותו ולהספיק לחזור לכדור הפורח, אבל ברגע האחרון הכדור הפורח עולה לשמיים ובכך למעשה מפספסת את ההזדמנות שלה לחזור הביתה.
דורותי מיואשת ובעקבות כך ידידיה מנסים לעזור לה למצוא דרך אחרת לחזור הביתה.
בתחילה דורותי מזמנת את הקופים המכונפים שיישאו אותה ואת טוטו הביתה, אבל הם אומרים לה כי הם אינם מסוגלים לחצות את המדבר הסובב את ארץ עוץ.
החבורה מחליטה לנסות לפנות אל גלינדה, המכשפה הטובה מן הדרום, בתקווה שהיא תהיה מסוגלת לשלוח את דורותי ואת טוטו הביתה.
בדרכם אל גלינדה הם נאלצים לעבור בארץ החרסינה בה התושבים הזעירים עשויים חרסינה, כמו כן האריה מצליח להרוג עכביש ענק אשר השליט טרור על חיות היער.
כאות הוקרה על גבורתו חיות היער מבקשות ממנו שיהפוך לשליט שלהם.
האריה מסכים לחזור לאחר שדורותי תחזור לקנזס.
דורותי משתמשת במשאלה השלישית והאחרונה שלה על מנת שהקופים המכונפים ייקחו אותה ואת חבריה לארמון של גלינדה.
גלינדה מגלה לדורותי שלכל אורך הדרך לדורותי היה הכוח לחזור לקנזס בעצמה.
נעלי הקסם שדורותי נועלת יכולות לקחת אותה לכל מקום בעולם אליו היא רוצה להגיע.
דורותי נפרדת מידידיה ולאחר מכן גלינדה משתמשת בכובע הקסם הזהוב על מנת לשלוח את ידידיה של דורותי למחוז חפצם: את הדחליל היא שולחת לעיר הברקת, את איש-הפח היא שולחת לארץ הווינקים ואת האריה היא שולחת אל היער.
לאחר מכן היא נותנת את כובע הקסם הזהוב למלך הקופים המכונפים ובכך מבטלת את ההשפעה שלו עליהם.
דורותי מקישה בנעלי הקסם שלוש פעמים ומבקשת שנעלי הקסם ייקחו אותה ואת טוטו לקנזס.
במהלך הטיסה לקנזס דורותי מאבדת את נעלי הקסם, אף על פי כן, דורותי וטוטו מגיעים בשלום לבית החווה החדש בקנזס שם הם פוגשים את דודה אם ואת דוד הנרי.
הסופה המביאה את דורותי אל ארץ עוץ.
דורותי נפגשת עם המכשפה מהצפון ויוצאת למסע לקוסם.
דורותי מצילה את הדחליל, והוא מתלווה אליה למסע כדי לקבל שכל.
דורותי שומעת על קורות הדחליל, והם מתיידדים.
דורותי משמנת את איש הפח, ובכך מצילה אותו, והוא מתלווה אליה למסע כדי לקבל לב.
דורותי וחבריה ממשיכים ביער, וניצלים מבני הכלאיים של דוב ונמר.
דורותי וחבריה עוברים בבטחה שדה פרגים מסוכן.
דורותי וחבריה מצילים את מלכת העכברים.
דורותי וחבריה נפגשים עם שומר עיר הברקת.
דורותי וחבריה מגיעים לעיר הברקת.
הקוסם עוץ שולח את דורותי וחבריה להרוג את המכשפה המרשעת מן המערב בתמורה לרצונותיהם.
דורותי הורגת את המכשפה הרעה.
דורותי וחבריה ניצלים מקופים בעלי כנפיים.
דורותי וחבריה מגלים שהקוסם עוץ הוא נוכל.
דורותי וחבריה מגלים את הטכניקות של הקוסם.
הקוסם עוץ עוזר לדורותי לבנות כדור פורח.
כשהטיסה מתחילה הכלב טוטו בורח מהכדור, ומאלץ את דורותי לרדוף אחריו.
דורותי יוצאת למסע אל גלינדה הקוסמת.
דורותי מגיעה לארץ החרסינה העדינה.
האריה הפחדן הופך להיות מלך החיות.
דורותי נפגשת עם גלינדה, שמחזירה אותה לקנזס.
דורותי מגיעה לביתה, לדודה ולדודתה.
דורותי גייל – הדמות הראשית.
ילדה יתומה המתגוררת בחווה בקנזס יחד עם דודתה, דודה וכלבה טוטו.
הדחליל – דחליל עשוי קש המסוגל לנוע ולדבר.
לאחר שהדחליל פוגש בדורותי היא עוזרת להוריד אותו מהעמוד עליו היה תלוי בשדה תירס על מנת להפחיד עורבים ללא הצלחה יתרה.
הדחליל מצטרף לדורותי בדרכה לקוסם על מנת לבקש מהקוסם מוח.
איש-הפח – לאחר שהוא פוגש בדורותי היא עוזרת לשמן את ציריו לאחר שסיפר לה שציריו החלידו ובשל כך הוא נאלץ לעמוד באותה התנוחה עד עכשיו.
איש הפח מצטרף לדורותי בדרכה לקוסם במטרה לבקש מהקוסם לב.
האריה הפחדן - הפגם העיקרי שלו הוא שהוא מפחד כל הזמן.
האריה הפחדן מצטרף לדורותי בדרכה לקוסם במטרה לקבל אומץ לב.
הקוסם – השליט של ארץ עוץ.
מתגורר בעיר האזמרגד אשר ממוקמת במרכז ארץ עוץ.
המכשפה המרשעת מן המזרח - מכשפה מרשעת אשר מתגוררת בארץ המנצ'קינים הכחולה הנמצאת במזרח ארץ עוץ.
לאחר שדורותי מגיעה לארץ עוץ, ביתה של דורותי נופל מהשמים על המכשפה והורג אותה במקום.
המכשפה המרשעת מן המערב - מכשפה מרשעת אשר מתגוררת בארץ הווינקים הצהובה הנמצאת במערב ארץ עוץ.
הקוסמת הטובה מן הצפון – מופיעה לראשונה לאחר שדורותי מגיעה לארץ עוץ.
מעניקה לדורותי את נעלי הכסף ונותנת לה נשיקה אשר תגן על דורותי לאורך מסעה.
גלינדה הקוסמת הטובה מן הדרום – היא הקוסמת האמיתית, היא מלמדת את דורותי בסוף הספר כיצד להשתמש בנעלי הכסף על מנת לחזור הביתה.
טוטו - כלבה של דורותי, כלב שחור מגזע קאירן טרייר.
הדעה הרווחת בקרב החוקרים היא שסיפור הקוסם מארץ עוץ אינו משל פוליטי, ואף מייקל פטריק הרן (מחבר הנוסח המוער), קתרין רוג'רס (ביוגרפית) ועוד רבים אחרים מסכימים עם דעה זו.
הקונצנזוס הוא שמטרתו של באום הייתה אך ורק לגרום הנאה לקוראיו, על ידי כתיבת סיפור הרפתקאות.
באום עצמו מעולם לא טען שהייתה לו כוונה לכתוב משל פוליטי, ומשפחתו הכחישה טענות כאלו שהועלו לאחר מותו.
בשנות האלפיים עלו דעות הגורסות שסיפור הקוסם מארץ עוץ והדמויות המופיעות בו לא היו רק פרי דמיונו של באום אלא נושאים שבהם עסקה החברה האמריקאית בסוף המאה ה-19, במיוחד בשנים 1890–1900 בהן יצא הספר לאור.
בירחונים מאותה תקופה ניתן לראות תמונות ובהן מוטיבים דומים לאלו שמופיעים בספר.
ידוע כי פרנק באום וגם מאייר הספר ויליאם דנסלאו היו בעלי מעורבות פוליטית בארצם, ולכן קיימת אפשרות שהם השתמשו בספר הילדים ככלי להעביר את מחשבותיהם על המתרחש באמריקה.
מטפורות ומשלים אפשריים בקוסם מארץ עוץ
הקסם שמתגלה כתרמית - הדמויות בסיפור בטוחות כי התשובות למשאלותיהם נמצאות בידיו של קוסם גדול, אך הן לא מבינות כי בעצם המפתח לשינוי המיוחל נמצא בתוך כל אחד ואחד מהם, ודורש תהליך ארוך ומסובך, שהוא ההפך הגמור מ"קסם".
מבחינה זו הקסם והמופלא המובלטים בסיפור מתגלים דווקא כמשענת קנה רצוץ לעומת היכולות הטבעיות של האדם שאינן מובלטות בסיפור ודווקא הן מצביעות על משמעות הסיפור או על מוסר ההשכל שלו.
שם הספר - שמה של ארץ עוץ באנגלית הוא OZ.
דורותי - דורותי נחשבת כמשל לחברה האמריקאית של אותה תקופה שאובדת עצות בהקשר לעתידה ומחפשת את הדרך הנכונה - "הדרך הביתה".
לפי סברה שנייה דורותי מייצגת את תאודור רוזוולט המועמד לנשיא ארצות הברית באותן שנים בגלל דמיון בשם בקריאה הפוכה.
סופת הציקלון - ציקלון בשנות ה-90 של המאה ה-19 היה משל לשינויים שעברה החברה האמריקאית במיוחד באזורים הכפריים במרכז ארצות הברית שהפכו אזורים מוזנחים ושוממים למדינות חדשות פורחות ומשגשגות.
עיתונים רבים באותה תקופה ובמיוחד קריקטוריסטים היו מציגים תמונות של סופת ציקלון ככוח שמניע את ארצות הברית.
סופת הציקלון לקחה את דורותי מקנזס שהיא בדיוק מדינה שעברה תמורה שכזאת.
הדחליל ואיש הפח - הדחליל ואיש הפח באים לייצג את החקלאי ואיש החווה (הדחליל) ואת איש התעשייה (איש הפח) המנוצלים וחסרי כוח על ידי מעסיקיהם שאותם מייצגת המכשפה הרעה מהמזרח.
הדחליל מוצג כאדם שלא יכול לזוז ועומד חסר כוח בשדה ואיש הפח חלוד כולו גם כן אינו יכול לזוז מעתידו.
סופת הציקלון יוצרת מהפכה פוליטית וחברתית שמשחררת אותם והורגת את המכשפה.
כמו כן איש הפח אינו יכול לזוז עד שהוא נעזר בדחליל ששימן את גופו.
כן מובאות מטפורה על האיחוד שהיה במינסוטה בין מפלגת החקלאים לבין מפלגת העובדים שהביאה לניצחון והחלפת השלטון במדינה.
המנצ'קינים - המנצ'קינים (Munchkins) מייצגים את האנשים הפשוטים בארצות הברית, גם המושג מנצ'קינס לא הומצא על ידי פרנק באום וכבר שימש במגזין Judge משנת 1896 כדי לתאר את האיש הפשוט.
השמן של איש הפח - איש הפח זקוק מדי פעם לשמן כדי שלא יחליד ויוכל להמשיך לזוז ולחיות, כאן מובא משל לכך שהחברה האמריקאית באותה התקופה החלה לצרוך שמן ודלק והחלה תלות שאותה חזה הסופר.
עיר האזמרגד - בעיר האזמרגד כל התושבים והמבקרים נאלצים להסתובב עם משקפיים שהעדשות שלהם ירוקות ובוהקות ולכן העיר נראית להם כאילו עשויה כולה מאזמרגד ומיהלומים אף על פי שהיא פשוט עשויה מאבן.
בנוסף, מקובל להסיק ששמה של עיר האזמרגד מבוסס על סיאטל, עיר אמריקאית טיפוסית במדינת וושינגטון, אשר מכונה "עיר הברקת" בשל העלווה ירוקת העד שמקיפה אותה.
נעלי הכסף - בסרט שיצא לאקרנים ב-1939 דורותי, המגולמת על ידי ג'ודי גרלנד, נועלת נעליים אדומות.
במקור לדורותי יש נעלי כסף.
על השאלה מדוע בחר המפיק להנעיל את דורותי של הסרט בנעליים אדומות יש מספר תשובות אפשריות, חלקן טכניות (כמו בהירות הצבע האדום בטכנולוגיית הצילום באותה תקופה, לעומת הכסף שנראה חיוור ודומה ללבן) וחלקן קונספירטיביות יותר, שהרי לצבע הכסף המקורי יש משמעות גדולה בהנחה שבאום אכן כתב משל פוליטי.
הוויכוח באותה תקופה כפי שניתן לראות בסעיפים הבאים, היה על שאלת בסיס המטבע.
השמרנים - בדרך כלל רפובליקנים - טענו שיש להצמיד את כמות שטרות הנייר שבמחזור לכמות הזהב שבמלאי בארצות הברית.
יריביהם - דמוקרטים בדרך כלל ו'פופוליסטים' (לפני שהמושג הפוליטי הזה הפך לבעל קונוטציה שלילית), סברו שבסיס כמות הכסף חייב להיות שילוב של זהב וכסף.
במונחים מאוחרים יותר תומכי 'בסיס הזהב' היו 'מרסנים' או 'דפלציוניסטים' ואילו תומכי הזהב-כסף, שנקראו אז 'בימטליסטים', היו 'מרחיבים' או 'אינפלציוניסטים'.
אותו ויכוח מתנהל ממש ברגעים אלו ברחבי העולם, הגם שבסיס הזהב או הכסף מזמן הפסיק להיות גורם בהחלטה האם להרחיב את הכלכלה או לרסנה.
באום שללא ספק היה מתומכי הבימטליזם, למעשה אומר לנו באמצעות סיפורה של דורותי, שעל מנת שאמריקה 'תשוב הביתה' במובן שנזכר בקטעים אחרים בערך הזה (מוטיב הבית), כל שעליה לעשות הוא להקיש בנעלי הכסף.
דורותי כמובן לא יודעת זאת ולכן היא מוצאת עצמה הולכת בדרך הלבנים הצהובות (הזהב) אל עיר האיזמרגד (הירוק) שם יושב המניפולטור האדיר (הממשל בכלל והנשיא בפרט).
הבדלנות האמריקאית - תושבי ארץ עוץ לא עוזבים את ארצם ולא מטיילים בארצות אחרות המקיפות אותה, ישנה תאוריה שלפיה באום מבקר כאן את הבדלנות שהייתה בארצות הברית באותן שנים שלא התערבה במה שקורה באירופה ובארצות אחרות ועסקה רק בעצמה.
המכשפה הרעה מהמערב והקופים המכונפים - יש חוקרים הרואים במכשפה המרשעת מן המערב מטפורה למערב האמריקאי.
אם כך הדבר, הקופים המכונפים במערב הם מטפורה לאינדיאנים.
מלך הקופים המכונפים מספר לדורותי: "פעם היינו עם חופשי, חיינו באושר ביער הגדול, מעופפים מעץ לעץ, אוכלים פירות ואגוזים ועושים כרצוננו מבלי לקרוא לאף אחד אדון.
[...] זה היה לפני שנים רבות, הרבה לפני שהקוסם בא מתוך העננים כדי לשלוט בארץ הזאת".
מוטיב הבית - יש הטוענים כי הבית בסיפור זה משמש באופן כללי ככלי פוליטי.
דורותי מייצגת את החברה האמריקאית שמחפשת את הדרך הנכונה - הדרך הביתה.
כמו כן, הבית מסמל מרחב פרטי; הוא מכיל פרטים המאפיינים את האדם החי בביתו ומסייע בזיהויו, ועיצוב הבית משקף את המתחולל בנפשו.
ביתו של אדם הוא מבצרו, והוא מקנה לאדם יציבות, ביטחון והגנה.
דורותי אינה מרגישה מוגנת בביתה מפני שהבית אינו יציב, וכך סופת ציקלון עלולה למוטטו.
מטרת המסע של דורותי היא השגת בית שבו היא תרגיש בטוחה.
בנוסף, הנעליים מסמלות את כוחה של המכשפה, ומנגד הבית מוחץ אותה; הבית הוא חלל צר שבו מרחב מוגבל לתנועה, כנגד הנעליים המסמלות יציאה למסע והליכה במרחבים, וכך דורותי יוצאת למסע הביתה שכולו נערך בעזרת אותן נעליים.
מסעה לביתה מוביל את ידידיה למצוא כל אחד את זהותו האמיתית ואת מרחבו האישי - ביתו, שם כל אחד מפגין את תכונותיו, אשר חיפש ומצא בעצמו.
דורותי בנעליים האסורות שהנהיגה את המסע, חוזרת בסיומו לאותו בית אפרורי ממנו יצאה ומכריזה - "אני כל כך שמחה להיות שוב בבית" ("I'm so glad to be at home again").
האריה הפחדן - במהלך הבחירות לנשיאות ארצות הברית שנערכו ב-1900, לעגו הרפובליקנים למה שהם הגדירו כחוסר החלטיות מצדו של ויליאם ג'נינגס ברייאן, וטענו שהוא הוא האריה הפחדן מתוך "הקוסם מארץ עוץ".
כל הספרים בסדרת ספרי עוץ
בסדרה יצאו 14 ספרים על ידי באום, ועוד 26 ספרים על ידי סופרים שונים:
עוצמה מעוץ (גילי בר-הלל, 2014)
דורותי והקוסם בארץ עוץ (גילי בר-הלל, 2014)
עיר האזמרגד של ארץ עוץ (גילי בר הלל, 2017)
נערת הטלאים מעוץ (גילי בר הלל, 2019)
טיק-טוק מארץ עוץ (גילי בר הלל, 2021)
הנסיכה האבודה של ארץ עוץ
הספר המלכותי של ארץ עוץ
המלך האבוד של ארץ עוץ
עוצופלאניה עם הקוסם מארץ עוץ
עיר התעלומות של ארץ עוץ
העמק הנסתר של ארץ עוץ
לאור ההצלחה הרבה של סדרת הספרים הופיעו במשך מאה השנים האחרונות סרטים וסדרות טלוויזיה המבוססות על סיפור הקוסם מארץ עוץ.
"הקוסם מארץ עוץ" הוא סרט מוזיקלי משנת 1939 בכיכובה של ג'ודי גארלנד.
למרות הדעה הרווחת, הסרט לא היה הראשון בתקופתו שהוקרן בצבע, אולם אפקט הצבע נוצל היטב בסרט: פרק שהותה של דורותי בקנזס צולם בשחור-לבן, ואילו משדורותי הגיעה לארץ עוץ, ארץ האגדות והמכשפות, הופיעה בצבע.
"הקוסם" הוא סרט מוזיקלי של סרטי יוניברסל משנת 1978 בכיכובם של צוות שחקנים שכולם אפרו-אמריקאים, ובהם: דיאנה רוס, מייקל ג'קסון וריצ'רד פריור.
בגרסה קולנועית זו, דורותי לא מתגוררת בקנזס, אלא בשכונת הארלם שבניו יורק.
הקוסם מארץ עוץ (ביפנית: オズの魔法使い, באנגלית: The Wonderful Wizard of Oz) היא סדרת אנימה יפנית המבוססת על ארבעה מספרי סדרת עוץ המקוריים מאת ליימן פרנק באום.
הסדרה בת 52 הפרקים הופקה לטלוויזיה ב-1986 ומרחיבה מעבר לסיפור המקורי כולל את ההתרחשויות אשר קרו לאחר שדורותי עזבה את ארץ עוץ.
הסדרה אשר שודרה בארץ בערוץ הראשון בסוף שנות השמונים ובשידורים חוזרים רבים לאורך השנים זכתה לפופולריות רבה במשך כל השנים בקרב ילדי ישראל.
אבודים בעוץ היא סדרת הנפשה אמריקאית לכל המשפחה מסוגת פנטזיה והרפתקאות.
הסדרה בת 26 פרקים הופקה על ידי אולפני אמזון.
הקוסם המופלא מארץ עוץ – סרט משנת 1910, הסרט הראשון שמבוסס על הסיפור
הקוסם מארץ עוץ – סרט משנת 1925 שנעשה על ידי הבמאי לארי סימון
בחזרה לארץ עוץ – סרט אנימציה משנת 1972, שהיה להמשך הרשמי של הסרט של חברת MGM משנת 1939 ומציג את עלילת הספר השני בסדרה
הקוסם מארץ עוץ – סרט משנת 1976 שלא נחל הצלחה משמעותית
בחזרה לארץ עוץ - סרט משנת 1985 של חברת דיסני המבוסס על שני ספרי ההמשך הראשונים "ארץ עוץ המופלאה" ועוצמה מעוץ".
הקוסם מארץ עוץ – סדרת אנימציה טלוויזיונית משנת 1990 בעלת 13 פרקים
הילדים מארץ עוץ – סדרת אנימציה טלוויזיונית משנת 1996 בעלת 9 פרקים
החבובות בארץ עוץ – סרט פרודי של החבובות משנת 2005 שמבוסס על הקוסם מארץ עוץ
תהילה – פרק מיוחד מתוך הסדרה המוזיקלית המצליחה
ארץ אוז – סרט פנטזיה והרפתקאות של חברת דיסני משנת 2013 המהווה קדימון לאירועי הסרט / ספר
מועדון החברים של מיקי מאוס: הקוסם מארץ דיז – סרט אנימציה ממוחשבת משנת 2013 שמבוסס על הספר ועל סדרת הטלוויזיה "מועדון החברים של מיקי מאוס"
בחזרה לארץ עוץ – סרט אנימציה ממוחשבת משנת 2013
מרשעת - סרט לייב אקשן משנת 2024
נוסף על כל אלה, הסיפור זכה גם לעיבוד למחזמר בעברית בשם "הקוסם!", שהוצג בישראל במספר גרסאות, החל משלהי 1994.
במקביל רץ משנת 2004, מחזמר מצליח בברודוויי ובלונדון בשם "מרשעת" במשך שנים רבות.
המחזמר מתמקד בקורותיה של המכשפה במערב.
ב-1939 תרגם הסופר הרוסי אלכסנדר מלנטייביץ' וולקוב את "הקוסם מארץ עוץ" לרוסית בשם "הקוסם מעיר הברקת" (Волшебник Изумрудного города), שגם עובד לקולנוע, תוך עיבוד חופשי ושינויים רבים, בכללם הוספת פרקים והשמטת אחרים, שינוי שם הגיבורה מ"דורותי" ל"אלי", מתן קול דובר לכלב טוטו ועוד.
בהמשך פרסם וולקוב סדרת המשך לעוץ בת חמישה ספרים, שונה לגמרי מסדרת הספרים שפרסם באום.
ספריו של וולקוב תורגמו לשלל שפות היו מוכרים ופופולריים יותר ברוסיה ובמזרח אירופה מסדרת ספריו של באום.
"הקוסם!" הוא מחזמר ישראלי מצליח.
המחזמר, מאת אורי פסטר ובבימויו, עם השירים של ירון כפכפי הועלה לראשונה על הבמות בחג החנוכה בשנת 1994 ומבוסס על ספרו המקורי של ליימן פרנק באום, "הקוסם מארץ עוץ".
במהלך המחזמר, עושה החמישייה את דרכה אל עבר הקוסם, שאותו גילם אריק לביא, תוך כדי שהם נמלטים ומנצחים שלישיית מכשפות מרושעות המכונות "מכשמשות".
המחזמר הועלה באולם הסינרמה בתל אביב, באודיטוריום חיפה, ובתיאטרון ירושלים בחנוכה 1994.
בעקבות הצלחתו עלה המחזמר 182 פעמים אל מול 430 אלף צופים ומשך הופעותיו גלש הרחק מעבר למסגרת חג החנוכה, עד אוקטובר 1995.
המחזמר נכנס לספר השיאים של גינס בעקבות המספר הרב של הופעות ביום (חמש) והופעות במשך תשעה ימים (37).
האחד בתור מחזמר שהועלה בבית הבנים בכפר מנחם, בהיכל התרבות (תל אביב), במרכז הקונגרסים חיפה, ובבנייני האומה בירושלים בחנוכה 1999 ונקרא "הקוסם 2000".
בכיכובם של אבי קושניר, זבולון מושיאשווילי, שחר סורק, יחזקאל לזרוב ואורלי ויינרמן.
בחנוכה של שנת 2006, הפעם כחידוש נאמן למחזמר המקורי ללא ניסיון לשנות את קו העלילה.
בכיכובם של רוני דואני,ליאור שמש, שרי אלפי, גיא אריאלי, שלום אסייג, אבי יפה ומוסקו אלקלעי שהועלה בהאנגר 11 בנמל תל אביב.
בשנת 2015 עלתה גרסה רביעית למחזמר בכל רחבי הארץ, שהופקה על ידי "מ.מ הפקות" וחגגה 20 שנה לעליית המחזמר.
את הגרסה החדשה ביים ירון כפכפי (שגם כתב והלחין את שירי המחזמר המקורי).
המחזמר היה דומה לזה המקורי, אם כי, תוך שינויים וקיצורים בטקסט המחזה ובשירים.
בכיכובה של רוני דלומי כדורותי, ישראל קטורזה כאיש הקש, תובל שפיר כאיש הפח וטוביה צפיר כקוסם.
בפברואר 2022 עלתה הגרסה החמישית למחזמר (לראשונה לא כהפקה לחג החנוכה) בכל רחבי הארץ.
אורי פסטר ערך את המחזה כך שיתאים להפקה קטנה ותיאטרלית של שבעה משתתפים.
לתפקיד הקוסם לוהק הזמר אדם אשר שיחק בהפקה המקורית את איש הפח, והיה זה אחד מתפקידיו האחרונים של אדם טרם פטירתו.
עוז מורג הוא הבמאי והכוריאוגרף, והניהול המוזיקלי נשאר בידיו של המלחין ירון כפכפי.
במרץ 2024 הוכרז רפרטואר ההצגות של הבימה לשנים 2024–2025 בו נחשף שתעלה גרסה מחודשת של "הקוסם!" שתבוים ע"י משה קפטן ובכיכובם של אלה לי להב, נתן דטנר, שחר טבוך, עילי צ'פמן ובן יוסיפוביץ'.
במקור, ההפקה הייתה אמורה לעלות בחנוכה 2024 בתיאטרון הבימה לרגל 30 שנים מאז הבכורה (1994), אולם עליית ההפקה נדחתה לאוגוסט 2025 עקב מלחמת חרבות ברזל.
בסוף ההפקה לא יצאה לפועל והיא נגנזה לחלוטין.
שחקן/תדמותמיכל ינאידורותיאיתי שגבטוטוסער בן יוסףקשקשאדםפחפחצחי נויאריה האריהאריק לביאסם הקוסםשרונה אלימלךהמכשפה הרעה של הדרוםשרון מלכי-שמשהמכשפה הרעה של המערבויקי בהירהמכשפה הרעה של המזרחלימור אלרואיהמכשפה הרעה של הצפוןשמואל אייזרהדוד הנרי/סמי/סמו "מומחה לבעיות בדרכים"/סמואל גנרל בדימוס/שומר השערים
הלהקה: ניר שעיבי, נועם ענבר, יגאל מרלי, גל עטרי, ליאור ציוני, אילן ממן, ולדימיר מרגולין.
כוריאוגרפיה: סיגי ניסן, אילן גזית.
שחקן/תדמותשירי לוטן/מיכאלה אלקין/אן בן-יהודהדורותייחזקאל לזרובקשקששחר סורקפחפחזבולון מושיאשוויליאריה האריהאבי קושנירסם הקוסםאורלי ויינרמןמכשפה
הלהקה: אילן ליבוביץ, מומי לוי, דורון אורן, נבון עמוס, רועי אזולאי, שי אלקיים, אבי אלקובי, אלי איבגי, ליאור פנסו, אסף סבג, ויקטור אנטונוב, חזי שקד.